钦定古今图书集成/方舆汇编/边裔典/第042卷 > 晡东国
## 钦定古今图书集成/方舆汇编/边裔典/第042卷 > 晡东国

帝于望鹄台西起俯月台，台下穿池，广千尺，登台以
眺，月影入池中，使仙人乘舟弄月影，因名影娥池。影
娥池中有游月船、触月船、鸿毛船、《远见》船载数百人，
或以青桂之枝为櫂，或以木兰之心为楫，练实之竹
为篙，纫石脉之，为绳缆也。石脉出晡东国，细如丝，可
缒万斤，生石里，破石而得此脉，萦绪如麻纻也，名曰
“石麻”，亦可为布也。